ร้านอยู่ในซอยทองหล่อ 5 โดยเข้ามาจากปากซอยนิดเดียว อยู่ซ้ายมือ ไม่มีที่จอดรถ (มีพนักงานจอดรถให้ แต่ดูไม่ใช่มืออาชีพ) 

ร้านขายอาหารจีนสไตล์ฮูหนาน ซึ่งจะเผ็ด และรสจัดมาก อาหารเกือบทุกจานจะใส่พริกและกระเทียม รสชาติดีหลายอย่าง โดยเฉพาะ ปลาต้มซุปสไตล์ฮูหนาน ซุปรสชาติดีมากๆ อร่อยและไม่คาว อีกอย่างที่อร่อยคือหมี่ดำสไตล์ฮูหนาน เป็นเส้นหมี่ดำคล้ายวุ้นเส้น แต่จะเหนียว เคี้ยวสนุก เสิร์ฟมาในซอสพริกเปรี้ยวที่รสจัดจ้านมากๆ

อย่างไรก็ตามร้านนี้อยู่ในปราสาท/โบสถ์สไตล์ยุโรป (เซ้งเค้ามา) แต่ขายอาหารจีน ทำให้ดูผิดที่ผิดทางอย่างแรง ร้านดูอึดอัดและไม่เหมือนร้านอาหารจีนเลยครับ